CELEX: 32022D0012
Language: bg
Date: 2021-12-02 00:00:00
Title: Решение (ЕС) 2022/12 на Съвета от 2 декември 2021 година относно позицията, която трябва да се заеме от името на Европейския съюз на 22-рата среща на договарящите се страни по Конвенцията за защита на морската среда и на крайбрежните райони в Средиземноморието (Конвенцията от Барселона) и протоколите към нея по отношение на приемането на решение за представяне на предложение за определяне на цялото Средиземно море като зона за контрол на емисиите на серни оксиди (Med SOx ECA) съгласно приложение VI към Международната конвенция за предотвратяване на замърсяването от кораби (Конвенция MARPOL)

7.1.2022   
               
               
                  BG
               
               
                  Официален вестник на Европейския съюз
               
               
                  L 4/10
               
            
         РЕШЕНИЕ (ЕС) 2022/12 НА СЪВЕТА
         от 2 декември 2021 година
         относно позицията, която трябва да се заеме от името на Европейския съюз на 22-рата среща на договарящите се страни по Конвенцията за защита на морската среда и на крайбрежните райони в Средиземноморието (Конвенцията от Барселона) и протоколите към нея по отношение на приемането на решение за представяне на предложение за определяне на цялото Средиземно море като зона за контрол на емисиите на серни оксиди (Med SOx ECA) съгласно приложение VI към Международната конвенция за предотвратяване на замърсяването от кораби (Конвенция MARPOL)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 192, параграф 1 във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Изменената Конвенция за защита на за защита на морската среда и на крайбрежните райони в Средиземноморието („Конвенцията от Барселона“) беше сключена от Съюза с Решение 1999/802/ЕО на Съвета (1) и влезе в сила на 9 юли 2004 г.
                  
               
                     (2)
                  
                  
                     Съгласно член 18, параграф 2, точка vi) от Конвенцията от Барселона на срещата на договарящите се страни по Конвенцията от Барселона и протоколите към нея се разглеждат и предприемат всички действия, които могат да бъдат необходими за постигането на целите на Конвенцията от Барселона и протоколите. Съгласно правило43 от Процедурния правилник за срещите на договарящите се страни решенията по същество трябва да се приемат с мнозинство от две трети от присъстващите и гласуващи договарящи се страни, освен ако в Конвенцията от Барселона, протоколите или финансовите условия не е предвидено друго.
                  
               
                     (3)
                  
                  
                     Очаква се по време на 22-рата си среща от 7 до 10 декември 2021 г. договарящите се страни по Конвенцията от Барселона и протоколите към нея да приемат решение („решение на договарящите се страни“) да се представи пред 78-та сесия на Комитета по опазване на морската среда („MEPC 78“) към Международната морска организация през 2022 г. на предложение цялото Средиземно море да бъде определено като зона за контрол на емисиите на серни оксиди (Med SOx ECA), както и да се уточни датата на влизането му в сила.
                  
               
                     (4)
                  
                  
                     Решението на договарящите се страни се отнася до опазването на околната среда, което е споделена компетентност между Съюза и неговите държави членки съгласно член 4, параграф 2, буква д) от Договора. Решението на договарящите се страни не попада в област, която до голяма степен е обхваната от правилата на Съюза относно това опазване. Съюзът не възнамерява да се възползва от възможността да упражнява външната си компетентност по отношение на областите, обхванати от решението на договарящите се страни, спрямо които компетентността му все още не е упражнявана във вътрешен план.
                  
               
                     (5)
                  
                  
                     Целесъобразно е да се установи позицията, която трябва да се заеме от името на Съюза на срещата на договарящите се страни по Конвенцията от Барселона и протоколите към нея, тъй като решението на договарящите се страни засяга представянето на предложение пред MEPC 78 — от името на организация, по която Съюзът е страна — за определяне на цялото Средиземно море като зона за контрол на емисиите на серни оксиди (Med SOx ECA), поради което представлява акт с правно действие.
                  
               
                     (6)
                  
                  
                     Тъй като решението на договарящите се страни ще доведе до актуализиране на изискванията по отношение на защитата на Средиземно море, което е в съответствие с амбицията на Съюза за намаляване на замърсяването на морската среда и опазване на човешкото здраве, Съюзът следва да подкрепи приемането на решението на договарящите се страни,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза на 22-рата среща на договарящите се страни по Конвенцията от Барселона и протоколите към нея, е да се подкрепи приемането на решение да се представи пред 78-та сесия на Комитета по опазване на морската среда към Международната морска организация предложение за определяне на цялото Средиземно море като зона за контрол на емисиите на серни оксиди (Med SOx ECA), както и да се уточни датата на влизането му в сила.
         
         
            Член 2
            С оглед на развитието на 22-рата среща на договарящите се страни по Конвенцията от Барселона и протоколите към нея, уточняването на позицията, посочена в член 1, може да бъде договорено от представителите на Съюза, след консултации с държавите членки, по време на координационните срещи на място, без допълнително решение на Съвета.
         
         
            Член 3
            Настоящото решение влиза в сила в деня на приемането му.
         
         
            Съставено в Брюксел на 2 декември 2021 година.
            
               
                  За Съвета
               
               
                  Председател
               
               J. VRTOVEC
            
         
         
            (1)  Решение 1999/802/ЕО на Съвета от 22 октомври 1999 г. за приемане на измененията на Конвенцията за защита на Средиземно море от замърсяване и на Протокола относно предотвратяване на замърсяването на Средиземно море от изхвърляния от кораби и въздухоплавателни средства (Конвенцията от Барселона) (ОВ L 322, 14.12.1999 г., стр. 32).